राष्ट्रीय या राज्य अध्यापक पुरस्कार प्राप्त अध्यापकों या प्रधानाचार्यों को उनकी सेवा को देखते हुए शासन के सचिव पार्थ सारथी सेन वर्मा ने शिक्षा निदेशक को पत्र भेजकर प्रदेश के 22 अध्यापकों और प्रधानाचार्यों की सेवा में दो साल का सेवा विस्तार करने का निर्देश दिया है। पत्र में बताया है कि सेवा विस्तार में शामिल अध्यापक और प्रधानाचार्य सत्रांत के अंत 30 जून 2012 को अधिवर्षता आयु प्राप्त कर सेवानिवृत्त होने वाले थे। मगर सत्र के शुरू एक जुलाई 2012 से दो वर्षों का सेवा विस्तार किया गया है। प्रदेश में सेवा विस्तार के लिए चयनित 22 अध्यापकों और प्रधानाचार्यों में मंडल के तीन प्रधानाचार्य शामिल किए गए हैं। इसमें चौखड़ा स्थित ललिता इंटर कालेज के प्रधानाचार्य अवधराज सिंह जिले के इकलौते प्रधानाचार्य के रूप में शामिल हैं। वहीं अन्य दोनों में पीबी गर्ल्स इंटर कालेज संतकबीरनगर की प्रधानाचार्य कनीजा जोहरा बेगम रिज्वी और हंसराज लाल इंटर कालेज गनेशपुर, बस्ती के प्रधानाचार्य रणबहादुर सिंह शामिल हैं।